Posted in: Neighborhoods, Ocean Beach, San Diego Restaurants	tagged: 92107, breakfast, co-op, coffee, groceries, grocery, muffins, ocean beach, people's, scones, scramble, supermarket, tea, tofu, vegan, vegetarian Tweet
« Vegan Granola: Part One (of Two)
Ann Payne’s Caveman Foods » Neukery met die appelboom en ander essays, Die - Protea Boekhuis
Neukery met die appelboom en ander essays, Die
Die neukery met die appelboom is ’n herdruk van essays van die Suid-Afrikaanse filosoof Marthinus Versfeld, wie se honderdste verjaardag vanjaar herdenk word. Die fokus van hierdie bundel essays is die mens se verantwoordelikheid teenoor die natuur en die omgewing. Op sy eiesoortige manier vervleg Marthinus Versfeld sy bespreking egter ook met wetenskapsieninge, geloofsoortuiginge, etiese kwessies, opvattinge oor die staatkunde en ander filosofiese vraagstukke. Só skryf hy in die essay met dieselfde titel as die boek:
“Hoofsaaklik is natuurbewaring persoonsbewaring. Daar is sekere dinge wat jy nie met ’n appelboom sou doen nie, omdat dit die persoon, die heelheid van die Eigenwelt sou skend. Waarna ons nog steeds soek, is die wandeling met God in die tuin, alhoewel ons steeds vasbrand teen die engel met die vlammende swaard. Miskien sal ons ’n stappie in die regte rigting doen as ons besef dat ons menslik is en nie met ’n appel moet foeter wat aan ons die maggewende kennis van God sal skenk nie. Bome en klippers het ook hulle regte wat eerbiedig moet word.”
Die bundel word ingelei deur André P. Brink en is aangevul met twee essays wat voorheen in SUM (1991) verskyn het.